पाएं अपने शहर की ताज़ा ख़बरें और फ्री ई-पेपरडाउनलोड करें
शहर के वीरचंद पटेल पथ और हार्डिंग रोड स्थित न्यायिक पदाधिकारी आवास में 105 बेड का कोविड हेल्थ केयर सेंटर चालू हो गया है। यहां न्यायिक पदाधिकारी और कर्मी भर्ती होंगे। वहीं, पाटलिपुत्र खेल परिसर में मरीजों की भर्ती शुरू हो गई है। जिले में लेवल टू वाले मरीज के लिए बेड की कमी नहीं है। जिला कोविड हेल्थ केयर सेंटर में 1119 बेड चालू हो गए हैं। डीएम डॉ. चंद्रशेखर सिंह ने कहा कि लेवल वन वाले मरीज होम आइसोलेशन में हैं। लेवल टू वाले मरीज को ऑक्सीजन और दवा की जरूरत है। लेवल थ्री वाले मरीज को अस्पताल की जरूरत है।
लेवल टू वाले मरीज की भर्ती जिला कोविड हेल्थ केयर सेंटर पर होगी। जिले में 1119 बेड कार्यरत हो गया है। इसमें ईएसआई बिहटा में 100, राजेंद्र नगर नेत्र अस्पताल में 112, पाटलिपुत्र खेल परिसर में 115, हार्डिंग रोड और वीरचंद पटेल पथ स्थित न्यायिक आवास परिसर में 105, होटल पाटलिपुत्र अशोक में 162, सगुना मोड़ स्थित राधा स्वामी सत्संग परिसर में 100, कंगनघाट स्थित पर्यटक सुविधा केंद्र में 100, मितनघाट स्थित खानकाह मुजहबिया में 25, बाढ़ अस्पताल में 100, मसौढ़ी में 100, पालीगंज स्थित बिक्रम में 100 बेड शामिल है। इसके अलावा ईएसआई बिहटा में 200 बेड, कंगनघाट स्थित पर्यटक सुविधा केंद्र में 100 बेड, डाकबंगला चौराहा स्थित सिया वक्फ बोर्ड में 25 बेड का प्रस्तावित है। उन्होंने कहा कि 95 फीसदी मरीज लेवल-2 में आकर ठीक हो जाएंगे। ऑक्सीजन के लिए भटकने की जरूरत नहीं है। परेशानी होने पर भर्ती हो सकते हैं। सभी जगह ऑक्सीजन सिलेंडर की सप्लाई देने की व्यवस्था सुनिश्चित की जारी है। इसके अलावे 135 आक्सीजन सनस्ट्रेनर को लगाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn